

PROJEKTS uz 16.06.2024.

vēlamais datums izskatīšanai:

domē: 27.06.2024.

sagatavotājs: Iluta Plikgalve

ziņotājs: Ilze Vanka - Krilovska

LĒMUMS

Ādažos, Ādažu novadā

2024. gada 27. jūnijā **Nr.**«DOKREGNUMURS»

**Par Ādažu novada pašvaldības domes 2023. gada 28. decembra lēmuma Nr. 502 “Par dalību Interreg Latvijas - Igaunijas programmas projektā “Bioloģiskās daudzveidības saglabāšana un pieejamības uzlabošana infrastruktūrai zaļajās zonās”” atcelšanu**

Ādažu novada pašvaldības dome 2023. gada 28. decembrī pieņēma lēmumu Nr. 502 “Par dalību Interreg Latvijas - Igaunijas programmas projektā "Bioloģiskās daudzveidības saglabāšana un pieejamības uzlabošana infrastruktūrai zaļajās zonās"" (turpmāk – Projekts).

Projekta mērķis bija bioloģiskās daudzveidības saglabāšana un zaļās infrastruktūras aizsardzība un uzlabošana Ūdensrožu parka teritorijā, padarot to pieejamāku lielākai sabiedrības daļai.

Projekta realizācijas ietvaros tika plānots pieaicināt neatkarīgus ekspertus Ūdensrožu parka teritorijas apsekošanai un attīstības plāna izstrādei, organizēt pasākumus ar Projektu saistītās tēmās, veikt biotopu apsaimniekošanu, attīstīt infrastruktūru un izvietot ainavu elementus.

Gulbenes novada pašvaldība (vadošais partneris) 2024. gada 18. janvārī iesniedza Projekta pieteikumu.

05.03.2024. no Vadošās iestādes *Estonia - Latvia programme State Shared Service Centre* tika saņemts atzinums, ka Projekts ir izturējis tehnisko atbilstības pārbaudi, un maijā tiks vērtēta tā atbilstība kvalitātes novērtējumam.

2024. gada 10. jūnijā tika saņemta informācija, ka Projekts nav izturējis kvalitātes pārbaudi un netiek apstiprināts.

Pamatojoties uz iepriekš minēto un 17.06.2024. Projektu uzraudzības komisijas atzinumu, Ādažu novada pašvaldības dome

**NOLEMJ:**

Atcelt Ādažu novada pašvaldības domes 2023. gada 28. decembra lēmumu Nr. 502 "Par dalību *Interreg* Latvijas - Igaunijas programmas projektā "Bioloģiskās daudzveidības saglabāšana un pieejamības uzlabošana infrastruktūrai zaļajās zonās"".

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@APN

FN

IDR

Iluta Plikgalve, 20288654